text: Consell Escola - Unió de Botiguers de Cassà de la Selva
  Consell escola Puig d'Arques Cassà de la Selva
  La Unió de Botiguers de Cassà de la Selva i el Consell Comarcal participa en el projecte Consell Escola
  El passat dilluns 11 de juny es va iniciar el programa Consell Escola a l'Escola Puig d'Arques de Cassà de la Selva,
  amb la participació de 50 nens i nenes del tercer cicle de primària.
  Aquest projecte té per objectiu impulsar l'emprenedoria dels més menuts i fomentar la importància del comerç de proximitat a través dels alumnes.
  El projecte ha començat, en aquesta escola, com a prova pilot i s'implantarà a les escoles de primària de la comarca que vulguin participar-hi.
  Els nens i nenes han participat al col·loqui, en el qual han intervingut el conseller de Promoció Econòmica del Consell Comarcal del Gironès,
  el regidor de Cultura, Entitats i Festes de Cassà de la Selva, la Unió de Botiguers de Cassà i les tècniques de Promoció Econòmica del Consell i del municipi.
  Al mes de setembre es desenvoluparà la segona part del pla a la mateixa escola, que consistirà en una gimcana pels establiments comercials de la població.